তাক্রিদি
তাক্রিদি (অনু. ভয় করো না) ককবরক ভাষায় নির্মিত বাংলাদেশী নাট্য চলচ্চিত্র। সজীব ত্রিপুরা নির্মিত কাহিনিচিত্রটি ককবরক বা ত্রিপুরা ভাষায় নির্মিত প্রথম পূর্ণদৈর্ঘ্য চলচ্চিত্র। ত্রিপুরা ফিল্মস প্রোডাকশনের ব্যানারে খাগড়াছড়ির সিন্দুকছড়িতে চলচ্চিত্রায়িত, ছবিটি দুই যুবক যুবতীর প্রেম, স্থানীয় বৈরিতার পাশাপাশি ত্রিপুরা জনগোষ্ঠীর জীবনাচার ও সাংস্কৃতিক ঐতিহ্যে দেখানো হয়েছে। ছবিটি ২০২১ সালের ২৬ ফেব্রুয়ারি বাংলাদেশের খাগড়াছড়িতে মুক্তি দেয়া হয়। আনুষ্ঠানিক মুক্তির পর চলচ্চিত্রটি স্থানীয় চলচ্চিত্র উৎসবে প্রদর্শিত হয়।